En ung mand er kørt til Thisted Sygehus efter voldsom ulykke.

En 19-årig mand fra Fjerritslev-området pådrog sig voldsomme kvæstelser, men er uden for livsfare efter en trafikulykke torsdag aften omkring klokken 21.15. Den 19-årige kørte af uvisse årsager frem for sin ubetingede vigepligt fra Østergade ud på Aalborgvej hvor en anden bil ramte ham. - Det var en voldsom ulykke, fordi Aalborgvej er en vej med høj fart, men den anden part i ulykken kom ikke noget til, fortæller Poul Badsberg, der er vagtchef ved Nordjyllands Politi.